作者:趙文
標題:大
內容:正寶香殘，重簾靜，飛鳥時驚花鐸。沈思前夢去，有當時老淚，欲彈還閣。太一宮牆，菩提寺路，誰管紛紛開落。心情渾何似，似琵琶馬上，曉寒沙漠。想箏雁頻移，釧金度瘦，素肌清削。相思無奈著。重訪舊、誰遣車生角。暗記省、劉郎前度，杜枚三生，為何人、頓乖芳約。試把菱花拭，愁來處、鬢絲先覺。念幽獨、成荒索。何日重見，錯擬揚州騎鶴，綠陰不妨細酌。